La el xe no Stato de l'Africa Sentrałe a caval de l'Equatore. El paexe el ocupa el nord de l’area del basin del Fiume Congo, fin a i altipiani del Gabon. El Congo el confina co el Camerun a nord, co el Gabon a ovest, co la Republica Democràtega del Congo a sud e a est. A sud se cata anca la esclave angolana de Cabinda. La costa sol Golfo de Guinea la xe longa 169 km. El paexe el cuerze 342 000 km², poco de pì de l’Italia. La costa la ga depositi alluvionali e rena e la se svilupa a l’interno par 40 km. Dopo se cata de le cadene de montagne riche de minerali. L’interno del paexe el xe formà da altipiani cuerti da foresta tropicale. Le foreste le xe traversà da fiumi che i buta sol Congo. I pì inporanti i xe: el Sangha, el Likouala e l'Alima. I laghi pì inportanti i xe el Lago Tchibenda, so la costa, e el Lago Télé. El clima el xe caldo tropicale, co piova tuti i dì . So la costa el clima el xe pi fresco e la stagion de la piova la va da genaro a magio.